**Д О К У М Е Н Т А Ц И Я**

**за**

**обществена поръчка за провеждане на процедура публично състезание с предмет:**

**„Проектиране и строителство на сграда Архивно стопанство в недвижим имот 68134.502.3811 с площ 3096 кв.м. в гр. София, кв. Илиенци за нуждите на МОСВ“**

**гр. София, 2018 г.**

СЪДЪРЖАНИЕ

[I. ПЪЛНО ОПИСАНИЕ НА ПРЕДМЕТА НА ПОРЪЧКАТА 3](#_Toc511807858)

[ІІ. УСЛОВИЯ ЗА УЧАСТИЕ 7](#_Toc511807859)

[III. КРИТЕРИИ ЗА ПОДБОР 9](#_Toc511807860)

[IV. ИЗИСКВАНИЯ И УКАЗАНИЯ ЗА ИЗГОТВЯНЕ И ПОДАВАНЕ НА ОФЕРТИТЕ](#_Toc511807861) 12

[V. СЪДЪРЖАНИЕ НА ОФЕРТАТА И НЕОБХОДИМИ ДОКУМЕНТИ 13](#_Toc511807862)

[VI. Разглеждане и оценка на офертите 18](#_Toc511807863)

[VII. КРИТЕРИЙ ЗА ВЪЗЛАГАНЕ 19](#_Toc511807864)

[VIII. КОРЕСПОНДЕНЦИЯ](#_Toc511807865) 25

[IХ. СКЛЮЧВАНЕ НА ДОГОВОР](#_Toc511807866) 26

[X. ГАРАНЦИИ](#_Toc511807867) 27

[ХI. ДРУГИ УСЛОВИЯ 28](#_Toc511807868)

# I. ПЪЛНО ОПИСАНИЕ НА ПРЕДМЕТА НА ПОРЪЧКАТА

**1. Обект на обществената поръчка**

Обект на настоящата обществена поръчка е строителство, чрез провеждане на процедура публично състезание съгласно чл. 18, ал. 1, т. 12, на основание чл. 20, ал. 2 от ЗОП.

**2. Предмет на поръчката** **и кратко описание**

Предметът на обществената поръчка е **„Проектиране и строителство на сграда Архивно стопанство в недвижим имот 68134.502.3811 с площ 3096 кв.м. в гр. София, кв. Илиенци за нуждите на МОСВ“.**

**3. Цел на обществената поръчка**

Възлагането на настоящата обществена поръчка има за цел да бъде сключен договор за инженеринг, който да включва изготвяне на проект и последващо изпълнение на строително – монтажни работи с цел изграждане на сграда „Архивно стопанство“ за съхранение на архиви на хартиен носител за нуждите на МОСВ, находяща се в гр. София, НПЗ „Илиянци – изток“, кв.3, УПИ ХХII – 623 по КККР на гр. София, район „Сердика“ в недвижим имот 68134.502.3811 с площ 3096 кв.м., собственост на МОСВ. Обекта попада в обхавата на чл.137, ал.1, т.3, буква „в“ от Закона за устройство на територията (ЗУТ).

**4. Обхват на обществената поръчка**

**Настоящата обществена поръчка има следния обхват:**

**4.1. Дейност 1: Изготвяне на инвестиционен проект,** включително одобрение и издаване на разрешение за строеж от Столична община.

Цялостното проектиране във фаза **“Технически проект”** на база изготвените идейни проекти – приложение към техническото предложение на участника, което да обхваща минимум и не само следните части: “Архитектурна”, “Конструктивна”, “Електро”, “Отопление, вентилация и климатизация”, “Водоснабдяване и канализация”, “Пожароизвестяване”, “План за пожарна безопасност”, „Технологично оборудване“, „Ландшафтна архитектура“, „Геодезия и вертикална планировка“, “Площадкови ВиК връзки”, “Площадково електрозахранване” и “Енергийна ефективност”.

**Проектните разработки по всички части да бъдат изготвени от правоспособни проектанти с пълна проектантска правоспособност и да съдържат подробни количествени сметки (КС), указващи видовете СМР на обекта, както и спецификации на видовете материали, изделия и елементи за влагане в строителството.**

**Изпълнителят на поръчката, по свое усмотрение, за своя сметка и в съответствие с предвидените в ЗУТ възможности, предприема всички необходими действия за съгласуване на инвестиционния проект с всички инстанции по надлежния ред и за издаването на разрешение за строеж на обекта. Държавните такси при съгласувателните процедури и за издаване на разрешението за строеж са за сметка на Възложителя.**

**Преди откриването на строителната площадка изпълнителя е длъжен да представи разработени и съгласувани по надлежния ред проекти по част** “План за безопасност и здраве” и “План за управление на строителните отпадъци”.

 **4.2. Дейност 2: Строителни и монтажни работи** (СМР) по изпълнението на изготвения и одобрен по надлежния ред инвестиционен проект. При изпълнението на СМР стриктно да се спазват действащите нормативни документи в областта на строителството, за здравословни и безопасни условия за труд, както и установените в имота пропускателни режими.

**5. Обособени позиции**

Настоящата обществена поръчка не включва обособени позиции.

**6. Възможност за представяне на варианти в офертите**

Не се предвижда възможност за предоставяне на варианти в офертите на участниците.

**7. Място за изпълнение на поръчката**

Мястото за изпълнение на поръчката: За Дейност 1: офис на изпълнителя, За Дейност 2: гр. София, м. „НПЗ – Илиянци изток“, кв.3, ПИ с идентификатор 68134.502.3811, идентичен с УПИ ХХII – 623 по КККР на гр. София, район „Сердика“.

**8. Срок за изпълнение на поръчката**

8.1. Общия срок за изпълнение на обществената поръчка, включващ срок за проектиране и срок за изпълнение на СМР, е **480 календарни дни**. В техническото си предложение участниците следва да посочат предлагания от тях срок за изпълнение на поръчката – срок за изготвяне на проектните разработки и срок за строителство на обекта, като срока за изготвяне на техническите проекти е до 30 календарни дни. Общия предложен от участника срок не трябва да надвишава срока, посочен от Възложителя.

8.2. Преди избрания за Изпълнител на поръчката участник да пристъпи към изготвянето на техническите проекти, същия е длъжен да съгласува с Възложителя представения в техническото си предложение идеен проект. Ако Възложителя има бележки по идейните разработки Изпълнителя е длъжен да се съобрази с дадените от Възложителя указания.

8.3. Изготвените и взаимно съгласувани технически проекти се предават на Възложителя за преглед и съгласуване с двустранен приемо-предавателен протокол.

8.4. Възложителя съгласува или отправя своите забележки към изготвените технически проекти в писмен вид в срок до 7 дни от датата подписания двустранен приемо-предавателен протокол.

8.5. Изпълнителя е длъжен да отстрани забележките на Възложителя /ако има такива/ в срок до 5 дни от получаването им по надлежния ред. Приемането на проекта, след отстраняването на забележки /ако има такива/, се удостоверява с двустранен приемо-предавателен протокол.

8.6. Когато Изпълнителя желае да се възползва от възможността, дадена в чл.142, ал.6, т.2 на ЗУТ, преди техническите проекти да бъдат предоставени за извършване на оценка за съответствието от консултант, е длъжен да съгласува проектните разработки с Възложителя, съгласно условията на т.т 8.3. – 8.5.

8.7. С подписването на приемо-предавателния протокол по т. 8.3. спира да тече срока за изпълнение на проекта.

8.8. Сроковете по т.т. 8.3. – 8.5., за изготвянето на комплексния доклад за оценка на съответствието на инвестиционния проект с изискванията на чл.169, ал.1., т.6 от ЗУТ и времето, в което проектните разработки са представени за съгласуване и одобрение от съответните инстанции, както и това за издаване на разрешение за строеж на обекта до влизането му в сила, не е включено в общия срок за изпълнение на поръчката, освен ако забавата касае доказано виновно неизпълнение от страна на Изпълнителя.

8.9. Срокът за изпълнение на СМР дейностите, предмет на поръчката, започва да тече от датата на подписване на протокола за откриване на строителната площадка съгласно образеца към Наредба № 3 на Министерството на регионалното развитие и благоустройството /МРРБ/ от 2003 г. за съставяне на актове и протоколи по време на строителството.

8.10. За крайна дата на изпълнение на СМР се счита датата на подписване без забележки на Констативен акт образец 15 за установяване годността за приемане на строежа за конкретния обект.

**9. Разходи за поръчката**

Разходите за подготовка на офертите и за участие в процедурата са за сметка на участниците в нея. Участниците нямат право да предявяват каквито и да било претенции за разходи, направени от тях при подготовката и подаването на офертите им, независимо от резултата от провеждане на процедурата.

**10. Прогнозна стойност на поръчката**

Прогнозната стойност на поръчката е в размер на **1 586 491,00 лв. без включен ДДС**., която прогнозна стойност включва :

* всички присъщи за реализацията на поръчката разходи;
* авторски надзор при реализация на проекта;
* 5% непредвидени разходи върху стойността за Дейност 2 - СМР.

Всеки участник е длъжен, освен стойността за изпълнение на проектиране, СМР и авторски надзор, да калкулира като отделно перо над така получената стойност на своето предложение и 5 % непредвидени разходи.

Определената от Възложителя прогнозна стойност представлява максимална цена за изпълнение на обществената поръчка.

**Участниците, които са предложили обща цена за изпълнение с включени допълнителни разходи, която надвишава определената от възложителя прогнозна стойност или в своето ценово предложение не са заложили като отделно перо процента непредвидени разходи, ще бъдат отстранени от участие в процедурата.**

**11. Финансиране**

Необходимите финансови средства за изпълнението на настоящата поръчка са осигурени от приоритетна ос 6 „Техническа помощ“ на Оперативна програма „Околна среда 2014-2020г“.

**12. Начин на плащане**

**Заплащането на цената на договора ще се извършва в лева съгласно договорените условия по следната схема:**

* **Авансово плащане - в размер на 20 % от цената на договора;**
* **Междинни плащания - в размер на общо до 70 % от цената на договора;**
* **Окончателно плащане - в размер до 10 % от цената на договора.**

**12.1 Авансовото плащане е платимо в срок до 30 (тридесет) дни от датата на сключването на договора за инженеринг;**

**12.2. Междинните плащания са разпределени както следва :**

**12.2.1. Първо междинно плащане:** ВЪЗЛОЖИТЕЛЯТ, в срок до 20 дни след получаване на влязло в сила разрешение за строеж на обекта, заплаща на Изпълнителя цената по Дейност 1 по посочената в офертата на ИЗПЪЛНИТЕЛЯ единична цена за изготвяне на технически проект. От получената цена за първо междинно плащане процентно се приспадат 20% за частично приспадане на авансовото плащане.

**12.2.2. Междинни плащания:** ВЪЗЛОЖИТЕЛЯТ заплаща ежемесечно на ИЗПЪЛНИТЕЛЯ, в срок до 30 дни, актуваните и действително извършени дейности по Дейност 2, в съответствие с Линейния график.Междинните плащания се извършват на база на представени от ИЗПЪЛНИТЕЛЯ и одобрени дейности от лицето осъществяващо строителен надзор, както и фактура, актове и протоколи по Наредба № 3 на Министерството на регионалното развитие и благоустройството /МРРБ/ от 2003 г. за съставяне на актове и протоколи по време на строителството и одобрените от упълномощено лице от страна на ВЪЗЛОЖИТЕЛЯ, изпълняващо инвеститорски контрол - количествено-стойностни сметки за извършените строително-монтажни работи. От получената цена за всяко междинно плащане процентно се приспадат 20% за частично приспадане на авансовото плащане. Срокът за одобряване на представените количествено-стойностни сметки за извършените строително-монтажни работи от страна на ВЪЗЛОЖИТЕЛЯ е 5 работни дни, считано от датата на представянето им на ВЪЗЛОЖИТЕЛЯ.

**12.2.3.** Окончателното плащане от ВЪЗЛОЖИТЕЛЯ към ИЗПЪЛНИТЕЛЯ се извършва, в срок до 30 дни, считано от датата на подписване по надлежния ред без забележки на Констативен акт за установяване годността за приемане на строежа и представяне от ИЗПЪЛНИТЕЛЯ на ВЪЗЛОЖИТЕЛЯ на одобрените от лицата осъществяващи инвеститорски контрол и строителен надзор регламентирани разходно-оправдателни документи, доказващи изпълнението на всички дейности по договора, както и окончателна фактура (от която следва да са приспаднати всички извършени плащания по реда на т. 12.1. и 12.2.) и доказателствата за извършено плащане към подизпълнителите по договора за инженеринг.

Плащанията се извършват след представени от изпълнителя оригинална данъчна фактура, съдържаща необходимите реквизити, съгласно Закона за счетоводството (ЗС) и изискванията, поставени от финансиращия орган (Оперативна програма „Околно среда“).

**13. Срок на валидност на офертите**

Срокът на валидност на офертите **е 6 (шест) месеца**, считано от крайния срок за получаване на офертите.

Срок на валидност на офертата е времето, през което участниците са обвързани с условията на представените от тях оферти.

Възложителят си запазва правото да изиска от допуснатите участници да удължат срока на валидност на офертите си до момента на сключване на договора за обществена поръчка.

**Участник, предложил по-кратък срок на валидност на офертата си, ще бъде отстранен от участие в процедурата.**

**14. Предоставяне на документацията за обществената поръчка**

Възложителят осигурява пълен, неограничен и пряк достъп до документацията по настоящата процедура в профила на купувача на електронен адрес:

<https://www.moew.government.bg/bg/profil-na-kupuvacha/318/>

**15. Запознаване с обекта на поръчката**

Всеки участник трябва да е посетил мястото за изпълнение на Дейност 2 по т. 7, за да се запознае с конкретните условия и да оцени на своя отговорност, за своя сметка и риск всички необходими фактори за подготовката на неговата оферта и подписването на договора. Всеки участник задължително представя в офертата си декларация, че е посетил строителната площадка и се е запознал на място с условията за строителството.

# ІІ. УСЛОВИЯ ЗА УЧАСТИЕ

**1.** В обявената процедура може да участва всяко физическо или юридическо лице, както и техни обединения, което отговаря на изискванията на ЗОП, ППЗОП и на изискванията на Възложителя, посочени в документацията за обществената поръчка. Възложителят не поставя изискване за създаване на юридическо лице за изпълнение на поръчката.

**2.** На основание чл.54, ал.1 от ЗОП възложителят отстранява от участие в обществената поръчка участник, за когото е налице, някое от следните обстоятелства:

**2.1.** Някое от лицата, които го представляват, членовете на управителни органи, надзорни органи, както и лицата, упражняващи контрол при вземането на решения при тези органи е осъден с влязла в сила присъда, освен ако е реабилитиран, за:

**2.1.1.** престъпление по чл.108а от Наказателния кодекс – тероризъм;

**2.1.2.** престъпление по чл. 159а–159г от Наказателния кодекс – трафик на хора;

**2.1.3.** престъпления против трудовите права на гражданите по чл.172 от Наказателния кодекс;

**2.1.4.** престъпления по чл.192а от Наказателния кодекс;

**2.1.5.** престъпление против собствеността по чл.194–217 от Наказателния кодекс;

**2.1.6.** престъпление против стопанството по чл.219–252 от Наказателния кодекс;

**2.1.7.** престъпление против финансовата, данъчната или осигурителната система, включително изпиране на пари, по чл.253–260 от Наказателния кодекс;

**2.1.8.** подкуп по чл.301–307 от Наказателния кодекс;

**2.1.9.** участие в организирана престъпна група по чл.321 и чл.321а от Наказателния кодекс;

**2.1.10.** престъпления против околната среда по чл. 352–353е от Наказателния кодекс.

**2.2.** Някое от лицата, които го представляват, членовете на управителни органи, надзорни органи, както и лицата упражняващи контрол при вземането на решения при тези органи е осъдено с влязла в сила присъда, освен ако е реабилитирано, за престъпление, аналогично на тези по т. 2.1, в друга държава членка или трета страна;

**2.3.** Има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила, освен ако размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот на участника за последната приключена финансова година;

**2.4.** Налице е неравнопоставеност в случаите по чл. 44, ал. 5 от ЗОП;

**2.5.** Установено е, че участникът:

**2.5.1.** е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

**2.5.2.** не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.6.** Установено е с влязло в сила наказателно постановление или съдебно решение, че участникът е нарушил:

**2.6.1.** забраната за едностранно изменение на трудовото правоотношение, съгласно чл.128 от КТ;

**2.6.2.** задължението на работодателя за начисление и плащане на трудово възнаграждение, съгласно чл. 245 от КТ;

**2.6.3.** специалната закрила на непълнолетните, предвидена в чл. 301-305 от КТ, или

**2.6.4.** аналогични задължения, установени с акт на компетентен орган, съгласно законодателството на държавата, в която e установен участникът;

**2.7.** За някое от лицата, които го представляват, членовете на управителни органи, надзорни органи както и за лицата упражняващи контрол при вземането на решения при тези органи е налице конфликт на интереси, с възложителя, негови служители или наети от него лица извън неговата структура, които участват в подготовката или възлагането на обществената поръчка, или могат да повлияят на резултата от нея, или имат интерес, който може да води до облага по смисъла на чл.2, ал.3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка, който не може да бъде отстранен.

**3.** Възложителят отстранява от участие в процедура за възлагане на обществена поръчка, съгласно чл.55, ал.1, т.1, т.3 и т.5 от ЗОП, участник, когато:

**3.1.** е обявен в несъстоятелност или е в производство по несъстоятелност, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

**3.2.** е в процедура по ликвидация, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

**3.3.** е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

**3.4.** сключил е споразумение с други лица с цел нарушаване на конкуренцията, когато нарушението е установено с акт на компетентен орган;

**3.5.** някое от лицата, които го представляват, членовете на управителни органи, надзорни органи както и за лицата упражняващи контрол при вземането на решения при тези органи е опитало да:

**3.5.1.** повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

**3.5.2.** получи информация, която може да му даде неоснователно предимство в процедурата за възлагане на обществена поръчка.

**4.** В случай, че участникът е обединение, което не е юридическо лице, изброените по-горе изисквания се прилагат за всеки член на обединението поотделно. Когато се предвижда участие на подизпълнител, посочените изисквания се прилагат и за подизпълнителя, с оглед на вида и дела на участието му.

**5.** При подаване на офертата, участникът посочва липсата на обстоятелствата по т.2 и т.3 в част III, буква „В“ на еЕЕДОП (Приложение № 3).

**6.** Свързани лица[[1]](#footnote-1) не могат да бъдат самостоятелни участници в обществената поръчка.

**7.** За участника не трябва да са налице обстоятелствата по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРKЛТДС).

При подаване на офертата, участникът посочва липсата на обстоятелствата по т.7, част III, буква „Г“ на eЕЕДОП (Приложение № 3).

# III. КРИТЕРИИ ЗА ПОДБОР

**1. Годност (правоспособност) за упражняване на професионална дейност:**

Участникът трябва да е регистриран в Централния професионален регистър на строителя, съгласно Закона за камарата на строителите и да има издадено удостоверение от Камарата на строителите, за изпълнение на строежи минимум **ПЪРВА група, ТРЕТА категория**, а за участник чуждестранно лице – в аналогичен регистър съгласно законодателството на държавата, в която са установени.

Обстоятелството се удостоверява в Част ІV, раздел А, т. 1 на eЕЕДОП, като се посочва, информация относно вписването на участника в съответния професионален или търговски регистър в държавата членка, в която е установен като се посочва дали съответните документи са на разположение в електронен формат, както и уеб адрес, орган или служба, издаващи документа за регистрация и точно позоваване на документа.

**2. Изисквания за икономическо и финансово състояние.**

**2.1.** За изпълнението на поръчката е необходимо участниците да притежават :

- застраховка „Професионална отговорност на строителя“ по чл. 171 от ЗУТ за лица регистрирани на територията на Република България или еквивалентна за чуждестранни лица, в съответствие със законодателството на държавата в която са установени, с минимална застрахователна сума в размер на **100 000,00** лв. лимит за едно събитие и **200 000**,**00** лв. общ лимит на отговорност.

- застраховка „Професионална отговорност на проектанта“ по чл. 171 от ЗУТ за лица регистрирани на територията на Република България или еквивалентна за чуждестранни лица, в съответствие със законодателството на държавата в която са установени, с минимална застрахователна сума в размер на **50 000,00** лв. лимит за едно събитие и **100 000,00** лв. общ лимит на отговорност.

Обстоятелството се удостоверява в Част IV, Раздел Б, т. 5 от eЕЕДОП с посочване на информация за размера на застрахователната полица, нейният номер, срок на валидност и от кого е издадена.

*В случаите на чл. 67, ал. 5 и ал. 6 от ЗОП изискването се доказва с представяне на заверено копие на застрахователна полица за „Професионална отговорност в строителството и проектирането“ или еквивалентен документ .*

**2.2.** Участникът трябва да е реализирал минимален оборот в сферата попадаща в обхвата на поръчката за последните 3 (три) приключили финансови години (2015 г., 2016 г., 2017 г.) в зависимост от датата, на която участникът е създаден или е започнал дейността си общо в размер на 1 500 000 лв.

*Под „оборот в сферата попадаща в обхвата на поръчката” се разбира: конкретният годишен оборот, реализиран от изпълнението на СМР свързани със ново строителство и/или реконструкция и/или основен ремонт на жилищни и/или административни и/или други обществени сгради.*

Обстоятелствата се удостоверяват в Част IV, Раздел Б, т. 2а) от eЕЕДОП с посочване на информация за размера на оборота в сферата попадаща в обхвата на поръчката за последните три приключили финансови години (2015 г., 2016 г. и 2017 г.), в зависимост от датата, на която участникът е създаден или е започнал дейността си.

*В случаите на чл. 67, ал. 5 и ал. 6 от ЗОП изискването се доказва с представяне на ГФО или неговите съставни му части, когато публикуването им се изисква и/или справка за оборот в сферата попадаща в обхвата на поръчката.*

Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

**3.** **Технически и професионални способности**

**3.1.** Участникът следва да има изпълнено поне едно строителство или проектиране и изпълнение на строителство през последните 5 (пет) години, считано от крайната дата за подаване на оферти, което е идентично или сходно с предмета и обема на обществената поръчка и което включва:

* проектиране или изготвяне на инвестиционен проект, свързан с реконструкция и/или основен ремонт и/или ново строителство на жилищна и/или административна или друга обществена сграда, с РЗП минимум 2600 кв.м. В случай, че опитът за проектиране се доказва отделно от строителството, то проектирането следва да е изпълнено през последните 3 (три) години, считано от крайната дата за подаване на оферти.
* строителство или проектиране и изпълнение на строителство през последните 5 (пет) години, считано от крайната дата за подаване на оферти.

 *Под „строителство, идентично или сходно” с предмета и обема на поръчката следва да се разбира: СМР по реконструкция и/или основен ремонт и/или ново строителство на жилищна и/или административна и/или друга обществена сграда, с РЗП минимум 2600 кв.м.*

Обстоятелството се удостоверява в Част IV, Раздел В, т. 1а) от eЕЕДОП с посочване на информация за строителството с предмет и обем, идентични или сходни с тези на поръчката, с посочване на стойностите, датите и получателите.

*В случаите на чл. 67, ал. 5 и ал. 6 от ЗОП изискването се доказва със Списък на строителството, което е идентично или сходно с предмета на обществената поръчка, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.*

**3.2.** Участникът трябва да прилага:

а) система за управление на качеството, съответстваща на стандарт БДС ЕN ISO 9001:2008/2015 или еквивалентен (с обхват в областа на проектирането и строителството), и

б) система за опазване на околната среда, съответстваща на стандарт ISO 14001:2004/2015 или еквивалентен (с обхват в областа на строителството).

Обстоятелството се удостоверява в част ІV, раздел Г на eЕЕДОП.

*В случаите на чл. 67, ал. 5 и ал. 6 от ЗОП изискването се удостоверява със заверени копия на сертификати за управление на качеството и за опазване на околната среда.*

*Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция “Българска служба за акредитация” или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.*

*Възложителят приема еквивалентни сертификати, издадени от органи, установени в други държави членки.*

*Възложителят приема и други доказателства за еквивалентни мерки за осигуряване на качеството или за опазване на околната среда, когато кандидат или участник не е имал достъп до такива сертификати или е нямал възможност да ги получи в съответните срокове по независещи от него причини.*

**4. Допълнителни условия за приложимите случаи.**

**4.1)** При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**4.2)** Когато участник е чуждестранно лице, той представя съответен еквивалент на изискващите се документи за доказване на критериите за подбор съгласно законода­телството на държавата, в която е установен.

**4.3)** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

**4.4)** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**4.5)** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**4.6)** Възложителят изисква от участника да замени посоченото от него трето лице, ако то не отговаря на някое от условията по т.4.4.

**4.7)** Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т.4.3 и т.4.4.

**В приложимите случаи по т. 4.3 до т.4.7, се попълва част II, буква B на приложения към документацията за обществена поръчка образец – eЕЕДОП (Приложение № 3).**

**4.8)** Когато участникът ползва подизпълнители, последните трябва да отговарят на съответните критерии за подбор съобразно вида и дела от поръчката, който ще изпълняват.

**В приложимите случаи по т. 4.8 се попълва част II, буква Г на приложения към документацията за обществена поръчка образец – eЕЕДОП (Приложение № 3).**

**4.9)** Преди сключването на договор за обществена поръчка участникът, определен за изпълнител предоставя актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите за приложимите случаи се представят и за подизпълнителите и третите лица, ако има такива.

# IV. ИЗИСКВАНИЯ И УКАЗАНИЯ ЗА ИЗГОТВЯНЕ И ПОДАВАНЕ НА ОФЕРТИТЕ

**1.** В процедурата за възлагане на обществената поръчка могат да участват български и/или чуждестранни физически и/или юридически лица, включително техни обединения, които отговарят на изискванията на Закона за обществените поръчки и настоящата документация.

**2.** Лице, което участва в обединение или е дало съгласие и фигурира като подизпълнител в офертата на друг участник, не може да подава самостоятелна оферта.

**3.** Всеки участник в процедурата има право да представи само една оферта. Не се допуска представяне на варианти на техническа и/или ценова оферта.

**4.** Офертите следва да отговарят на изискванията, посочени в настоящите указания и да бъдат оформени по приложените към документацията образци (приложения).

**5.** Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

**6.** Офертата се представя в писмен вид на хартиен носител с изключение на еЕЕДОП.

**7.** Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

**8.** Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала“ и подписа на лицето/та, представляващо/и участника.

**9.** Офертата трябва да бъде подписана от законния представител на участника съгласно търговската му регистрация, или от надлежно упълномощено от него лице с пълномощно в оригинал или нотариално заверено копие на пълномощно.

**10.** Офертата се представя в запечатана, непрозрачна и с ненарушена цялост опаковка от участника или от упълномощен от него представител лично, или чрез пощенска или друга куриерска услуга с препоръчана пратка с обратна разписка на адрес: **гр. София, бул. „Княгиня Мария Луиза” № 22, Министерство на околната среда и водите.**

**11.** На опаковката наофертата се посочват:

**11.1.** наименованието на участника, включително участниците в обединението, когато е приложимо;

**11.2.** адрес за кореспонденция, телефон и по възможност – факс и електронен адрес;

**11.3.** наименованието на поръчката, за която се подават документите.

**12.** При приемане на офертата върху опаковката й се отбелязват поредният номер, датата и часът на получаването, като посочените данни се записват във входящ регистър, за което на приносителя се издава документ.

**13.** Възложителят не приема за участие в обществената поръчка и връща незабавно на участниците оферти, които са представени след изтичане на крайния срок, или в незапечатана опаковка или опаковка с нарушена цялост. Тези обстоятелства се отбелязват във входящия регистър на възложителя.

**14.** Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай, участникът следва да осигури пристигането на офертата в посоченият от възложителя срок. Рискът от забава или загубване на офертата е за сметка на участника.

**15.** До изтичане на срока за подаване на офертите всеки участник в процедурата може да промени, допълни или да оттегли офертата си. Допълнението и/или промяната на офертата трябва да отговарят на изискванията и условията за представяне на първоначалната оферта, като върху плика бъде поставен надпис „Допълнение/Промяна на оферта с входящ номер \_\_\_\_\_\_\_\_\_\_“ и наименование на участника.

**16.** Възложителят удължава срока за представяне на оферти при наличие на условията, предвидени в чл. 100, ал. 7-12 от ЗОП.

**17.** Удължаването на сроковете се публикува в Регистъра на обществените поръчки и в профила на купувача.

# V. СЪДЪРЖАНИЕ НА ОФЕРТАТА И НЕОБХОДИМИ ДОКУМЕНТИ

Офертата се изготвя по приложените в документацията образци и се представя в опаковка със следното съдържание:

**1. Опис на представените документи (Приложение № 2)** – в свободен текст като е препоръчително подреждането на документите в офертата да следва последователността на изброяването им в описа.

**2.** **еЕЕДОП - (Приложение № 3)** – попълнен и представен **в електронен вид на подходящ оптичен носител/флаш памет, съгласно указанията на т.11 към раздел V.**

**3.** **Техническо предложение (Приложение № 4)** – Участникът, подписвайки приложения образец, декларира обстоятелствата по точка I - VI в съответствие с Техническата спецификация и изискванията на Възложителя.

Относно съдържанието на точки VII и VІІІ от Техническото предложение на участниците, то трябва да съдържаи да включва като минимум:

* **предложение за изпълнение на поръчката в съответствие с техническите спецификации и изискванията на възложителя, съобразено с критериите за възлагане;**
* **Описание на експертния състав, необходим за изпълнението на предмета на поръчката като минимум, а именно:**

**- Водещ проектант;**

**- Ръководител на екипа;**

**- Технически ръководител и**

**- Координатор по безопасност и здраве.**

Техническото предложение следва да бъде подписано от лицето, което самостоятелно представлява съответния стопански субект или от надлежно упълномощено от него лице с пълномощно в оригинал или нотариално заверено копие на пълномощно.

**Участник, който не представи Техническо предложение или то не отговаря на обявените условия на поръчката, ще бъде отстранен от участие в процедурата по възлагане на обществената поръчка на основание чл. 107, т. 2, б.”а” от ЗОП.**

**4. 4 броя автобиографии (CV) по образец – Приложение № 5 на четиримата предложени експерти**, които ще изпълняват/отговарят за изпълнението на поръчката като минимум, а именно:

*-* ***Водещ проектант;***

***- Ръководител на екипа;***

***- Технически ръководител и***

***- Координатор по безопасност и здраве.***

В автобиографията се посочва професионален опит и се декларира разположението на експерта за изпълнение на поръчката, като задължително се прилагат и документи/доказателства за образованието, образователно- квалификационна степен, професионалната квалификация, специалност и професионалния опит на експерта в съответствие с т. „10.2. „Екип за изпълнение“ от Техническата спецификация и съгласно описаните квалификация и професионален опит в Автобиографията.

**5. Документи / доказателства за професионалния опит за всеки един от четиримата експерти,** в съответствие с т. „10.2. „Екип за изпълнение“ от Техническата спецификация и съгласно описаните квалификация и професионален опит в Автобиографията. Доказателствата могат да включват копия от дипломи, трудови книжки, договори, сертификати, референции от работодатели/възложители и други подходящи документи доказващи квалификацията и професионалния опит на всеки един отделен експерт.

**6. Идеен инвестиционен проект**

**Изготвяне на идеен инвестиционен проект,** обхващащ минимум и не само следните части: “Архитектурна”, “Конструктивна”, “Електро, вкл. СКС, площадково електрозахранване и пожароизвестяване”, “Отопление, вентилация и климатизация”, “Водоснабдяване и канализация, вкл. площадкови ВиК”, “План за пожарна безопасност”, „Технологично оборудване“, „Ландшафтна архитектура“, „Геодезия и вертикална планировка“. **Проектните разработки по всички части да бъдат изготвени от правоспособни проектанти с пълна проектантска правоспособност и да съдържат подробни количествени сметки (КС), указващи видовете СМР на обекта, както и спецификации на видовете материали, изделия и елементи за влагане в строителството.**

Идейния инвестиционен проект, заедно с **подробните количествени сметки и спецификациите на видовете материали и изделия по отделните части на проекта**, се прилагат към офертата на участника в процедурата в частта **„техническо предложение за изпълнение на поръчката“.**

**Подробните количествено-стойностни сметки,** обосноваващи предлаганата от участника цена, задължително да са идентични и да кореспондират с дадените проектни решения. **Количествено-стойностните сметки се прилагат в раздел „предлагана цена“.**

**Количествените сметки в частта „техническо предложение“ и тези в раздел „Предлагана цена“ следва да съдържат еднакви по вид и обем СМР за обекта.**

***Идейната разработка по част „архитектура“ да бъде на хартиен и електронен носител, включваща чертежи, обяснителни записки, количествени сметки, отговарящи на проектните решения и в съответствие с глава VIII, раздел I на Наредба № 4 за обхвата и съдържанието на инвестиционните проекти.***

***Идейната разработка по част „конструктивна“ да бъде на хартиен и електронен носител, включваща чертежи, статически изчисления, обяснителни записки, количествени сметки, отговарящи на проектните решения и в съответствие с глава IX, раздел I на Наредба № 4 за обхвата и съдържанието на инвестиционните проекти.***

***Идейните разработка по останалите части на инвестиционния проект да бъдат на хартиен и електронен носител, като включват чертежи, схеми, обяснителни записки, количествени сметки, отговарящи на предлаганите проектните решения и в съответствие с изискванията за идейни проекти, описани в Наредба № 4 за обхвата и съдържанието на инвестиционните проекти.***

**Идейните разработки, приложените към тях спецификации на видовете материали, изделия и елементи за влагане в строителството, както и количествените сметки ще послужат на комисията за изготвянето на обективна оценка на предложенията на участниците и при вземането на решение за избор на изпълнител на поръчката.**

**7. УДОСТОВЕРЕНИЕ за извършено посещение, оглед и запознаване с обекта - Приложение № 8, Попълнен и двустранно подписан.**

**8. Запечатан плик с надпис „Предлагани ценови параметри“, съдържащ образец на Ценово предложение (Приложение № 6)**.

Към ценовото предложение участниците представят :

* **подробна количествено - стойностна сметка**, изготвена на база приложения в техническото предложение идеен инвестиционен проект ;
* **анализ на единичните цени** на видовете СМР, попадащи в обхвата на подробната количествено-стойностна сметка.

Ценовото предложение на участника следва да включва всички разходи за изпълнение на поръчката, като цените в него следва да бъдат посочени в български лева без включен ДДС и съответно с включен ДДС, с думи и цифри, със закръгление до втората цифра след десетичния знак, като при несъответствие между сумата, написана с цифри, и тази, написана с думи, важи сумата, написана с думи. Отговорност за евентуално допуснати грешки или пропуски в изчисленията на предложената цена носи единствено участникът в процедурата.

В ценовото предложение трябва да бъдат включени всички разходи за транспорт, консумативи, такси, наем, трудови възнаграждения на експертите, които ще изпълняват поръчката и други разходи, които участникът предвижда да направи във връзка с изпълнението на обществената поръчка.

**Извън плика „ Предлагани ценови параметри“ не трябва да е посочена никаква информация относно цената. Участник, който по какъвто и да е начин е включил някъде в офертата си извън плика „Ценово предложение“ елементи, свързани с предлаганата цена или части от нея, ще бъде отстранен от участие в процедурата.**

**Участник, който не представи ценово предложение, или то не отговаря на обявените условия на поръчката, ще бъде отстранен на основание чл.107, т. 2а.**

**9. Декларация за всички задължени лица по смисъла на чл. 54, ал. 2 и чл. 55, ал.3 от ЗОП - Приложение № 9.**

**10.** Пълномощно *(оригинал или нотариално заверено копие) –* представя се, когато офертата или някой документ от нея не е подписан от управляващия и представляващ участника съгласно актуалната му регистрация, а от изрично упълномощен негов представител. Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата, да представлява участника в процедурата и/или за извършването на съответното действие, което е извършено от пълномощник.

**11. УКАЗАНИЯ ЗА ПОПЪЛВАНЕТО И ПРЕДСТАВЯНЕТО НА ДОКУМЕНТИТЕ В ОФЕРТАТА:**

Офертата се представя в писмен вид на хартиен носител, **с изключение на** **еЕЕДОП – електронен Единен европейски документ за обществени поръчки** за участника, който се попълва за всеки от участниците в обединението, за подизпълнителите, ако такива са посочени, и/или трети лица, чийто капацитет ще бъде използван, който съгласно чл. 67, ал. 4 от ЗОП и във връзка с § 29, т. 5, б. „а“ от ПЗР на ЗОП и се представя **задължително само** **в електронен вид, подписан от всички лица съгласно чл. 54, ал. 2 и чл. 55, ал. 3 от ЗОП, на подходящ оптичен носител/флаш памет или друг подходящ носител в опаковката с офертата.**

Възложителят не поставя изискване за представяне на еЕЕДОП **от физическите лица, включени в експертния състав за изпълнение на поръчката**, които не са служители на участника, т.е. представят конкретен резултат по граждански договор.

**11.1.** При изготвяне на офертата си участникът следва да изтегли от профила на купувача на Възложителя еЕЕДОП – Приложение №3 – образец в PDF формат (файл за преглед) и XML формат (файл за обработка).

Файлът в PDF формат е удобен за преглед, т.е. участникът може да отвори файла и да разгледа изискващата се информация, с която следва да разполага за да го попълни.

Файлът във формат XML не се отваря директно от компютъра. Той е подходящ за компютърна обработка и следва да се отвори и зареди чрез информационната система на ЕК – [**https://ec.europa.eu/tools/espd**](https://ec.europa.eu/tools/espd), т.е. учатникът влиза на страницата на информа­ционната система – избира „Вие сте: Икономически оператор“, „Искате да: Заредите файл ЕЕДОП“, „Качите документ: бутон „Choose file“ от там избира и изтегля файла във формат XML от компютъра и попълва в него необходимата информация/данни, след което записва попълнения файл (zip формат - espd-request, в който се съдържат двата файла в XML и PDF формат) отново на компютъра. Системата за еЕЕДОП е онлайн приложение и не може да съхранява данните, поради което след всяко попълване (частично или финално) на еЕЕДОП, участникът всеки път следва да изтегли zip-файла (espd-request), който винаги трябва да запазва и съхранява локално на компютъра. Всички допълнения или редакции на еЕДООП се правят като се ползва последния записан файл espd-request – XML формат, който отново се отваря и зарежда само посредством горепосочената информационна система на ЕК. Файловете в PDF формат се ползват само за преглед.

**11.2** След пълното попълване на данните/информацията в еЕЕДОП участникът изтегля zip-файла (espd-request) на локален компютър, след което версията на еЕЕДОП в PDF формат **трябва да се подпише с електронни подписи от всички лица съгласно чл. 54, ал. 2 и чл. 55, ал. 3 от ЗОП.**

**11.3.** Подписаният с електронен/електронни подпис/и еЕЕДОП се представя от участника на подходящ оптичен носител/флаш памет или друг подходящ носител в опаковката с офертата.

**11.4.** Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

**11.5**. Общи указания за попълване на еЕЕДОП (в електронен вид):

**11.5.1)** В документа се предоставя информацията, изисквана от възложителя, и се посочват данни относно публичните регистри, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация;

**11.5.2)** Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя и подписва по съответния начин отделен еЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти“ на част ІІ от еЕЕДОП. Ако полето е попълнено с „Да“ се представя еЕЕДОП надлежно попълнен и подписан по съответния начин от лицата по чл. 40, ал. 1 от ППЗОП, за третите лица. В еЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.

**11.5.3)** Участник (икономически оператор), който участва самостоятелно, но ще ползва един или повече подизпълнители, представя попълнен и подписан по съответния начин отделен еЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва“ на част ІІ от еЕЕДОП. Ако полето е попълнено с „Да“ се представя еЕЕДОП за всеки подизпълнител надлежно попълнен и подписан по съответния начин от лицата по чл. 40, ал. 1 ППЗОП. В еЕЕДОП подизпълнителят/лите посочват информацията, изисквана съгласно раздел А и Б от част ІІ и попълват част ІІІ „Основания за изключване“.

**11.5.4)** При подаване на офертата участниците декларират в част III, буква „Г“, първи ред, дясна колона на еЕЕДОП липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, като маркират отговор **„да“** и възпроизвеждат следния текст:

„Представляваното от мен дружество по смисъла на § 1, т. 1 от ДР на ЗИФОДРЮПДРKЛТДС:

11.5.4.1. Е регистрирано / Не е регистрирано (възпроизвежда се релевантният текст) в юрисдикция с преференциален данъчен режим по смисъла на § 1, т. 64 от Допълнителните разпоредби на Закона за корпоративното подоходно облагане. Юрисдикцията с преференциален данъчен режим е \_\_\_\_\_ /попълва се в случай на регистрация в такава юрисдикция/

11.5.4.2. Е контролирано / Не е контролирано (възпроизвежда се релевантният текст) лице по смисъла на § 1 от Допълнителните разпоредби на Търговския закон с дружества, регистрирани в юрисдикция с преференциален данъчен режим.

11.5.4.3. Попада в изключението на чл. 4, т. от ЗИФОДРЮПДРKЛТДС.

/възпроизвежда се, ако дружеството е регистрирано в юрисдикция с преференциален данъчен режим или е свързано с лица, регистрирани

в юрисдикции с преференциален данъчен режим/

11.5.4.4. 3апознат съм с правомощията на възложителя по чл. 6, ал. 4 от ЗИФОДРЮПДРKЛТДС и § 7, ал. 2 от Заключителните разпоредби на ЗИФОДРЮПДРKЛТДС“.

**12.** Участниците задължително представят ценовото си предложение в отделен запечатан непрозрачен плик с надпис: „**Предлагани ценови параметри**“.

**13.** Ако участникът е обединение или друго образувание, трябва да се представи копие от документ, от който да е видно правното основание за създаване на обединението.

**14.1.** Ако в този документ не е посочено кой от партньорите представлява обединението, следва да се представи и документ, подписан от лицата в обединението, в който да е посочен представляващият обединението или другото образувание за целите на поръчката.

**14.2.** Ако от документа по т.13 не е видно какво е разпределението на отговорността между членовете на обединението и дейностите, които ще изпълнява всеки член от обединението в настоящата поръчка, участника трябва да представи и тази информация.

# VI. Разглеждане и оценка на офертите

**1.** Постъпилите оферти ще се отворят на мястото, датата и часа, посочени в обявлението за настоящата обществена поръчка. При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

**2.** Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Представителят на участника удостоверява своята самоличност и представя пълномощно, освен ако е законен представител на участника. Представителите на участниците вписват имената си и се подписват в изготвен от комисията присъствен списък.

**3.** Комисията разглежда, оценява и класира офертите съгласно глава V, раздел VIII от ППЗОП.

# VII. КРИТЕРИЙ ЗА ВЪЗЛАГАНЕ

**1. Критерий за възлагане**

Обществената поръчка ще бъде възложена въз основа на икономически най-изгодната оферта, която ще бъде определена по критерий за възлагане **„оптимално съотношение качество/цена“** на основание чл.70, ал.2, т.З от ЗОП.

**2. Методика за оценка на офертите**

Настоящата методика съдържа точни указания за определяне на комплексната оценка на всяка оферта, показателите, броят точки за всеки от тях при изчисляване на комплексната оценка, както и точни указания за определяне на оценката по всеки показател.

Методиката ще бъде приложена по отношение на офертите на участниците, които не са отстранени от участие в процедурата и които отговарят на обявените от Възложителя изисквания за лично състояние и критерии за подбор.

В случай, че участник представи Техническо предложение, което не отговаря на изискванията на Възложителя, посочени в Техническата спецификация, на действащото законодателство, на съществуващите стандарти или технически изисквания, се отстранява от участие и офертата му не се допуска до оценка и класиране.

Крайното класиране на допуснатите оферти се извършва в низходящ ред, на база получена комплексна оценка за всяка оферта.

Офертата, получила най-голям брой точки, се класира на първо място.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показател „Професионална компетентност на персонала“ (ПКП), сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с посочения по-горе ред.

**3. Формиране на комплексната оценка (КО) на офертите**

Офертите на Участниците, които отговарят на предварително обявените условия на Възложителя и са допуснати до този етап на провеждане на процедурата (оценка на Офертите), се оценяват с Комплексна оценка (КО).

Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

Участник, който е посочил цена по-висока от максималната допустима стойност за изпълнение на обществената поръчка, се предлага за отстраняване от процедурата.

За „икономически най-изгодна“ се определя тази Оферта, която има най-висока Комплексна оценка (КО).

Комплексната оценка (КО) има максимална стойност 100 (сто) точки.

**„Комплексната оценка” (КО)** за всеки участник се изчислява по следната формула:

**КО = C + ТО + ЦП ,**

където:

|  |  |
| --- | --- |
| Показател | Максимален брой точки |
| Срок, предложен от участника - С | 10 |
| Техническо предложение на участника - ТО | 55 |
| Ценово предложение на участника – ЦП  | 35 |
| Общо | 100 |

По надолу под „срок“ или „срок за изпълнение на проектирането и строителството“ се разбира общия срок за проектиране и строителство, предложен от участника.

При оценка на всеки един от показателите и подпоказателите, Комисията изчислява точките с точност до втория знак след десетичната запетая.

**3.1. Показател „Срок” - С**

Максимален брой точки по показателя - 10 точки. Оценките на офертите по показателя се изчисляват по формулата:

**С(i) = СИn + СРn ,**

където:

|  |  |
| --- | --- |
| Показател - С | Максимален брой точки 10 |
| Срок за изпълнение на проектирането и строителството - СИ | 8 |
| Срок за реакция при отстраняване на дефекти - СР | 2 |
| Общо: | 10 |

**3.1.1. Подпоказател - Срок за изпълнение на проектирането и строителството - СИ**

Предложенията по подпоказател «Срок за изпълнение на проектирането и строителството» се представят като цяло число или десетична дроб - в дни, с точност до втория знак след десетичната запетая. Срокът не може да бъде по-кратък от 380 календарни дни.

Максимален брой точки по подпоказателя - 8 точки. Оценките на офертите по подпоказателя се изчисляват по формулата:

СИ min

СИ**(i)**  = х 8

СИ n

където:

СИ**(i)**  - оценката по подпоказателя на съответния участник - в точки;

СИ min - минималния предложен срок за изпълнение и приемане на строителството съгласно Техническото предложение от всички допуснати до оценка оферти, като този срок не може да бъде по-кратък от 380 дни и не повече от 450 дни.

СИ n - предложения срок за изпълнение съгласно Техническото предложение на съответния участник.

**3.1.2. Подпоказател - Срок за реакция при отстраняване на дефекти - СР**

Предложението по този подпоказател задължително се посочва в календарни дни, като предложения срок не трябва да бъде по-кратък от един ден.

Максимален брой точки по подпоказателя - 2 точки. Оценките на офертите по подпоказателя се изчисляват по формулата:

СР min

CP **(i)**  = ----------- х 2

СР n

където:

СР**(i)**  -оценката по подпоказателя на съответния участник - в точки;

СР min - предложеният най-кратък срок за реакция при отстраняване на дефекти в периода на поетия гаранционен срок съгласно Техническото предложение от всички допуснати до оценка оферти, като този срок не може да бъде по-кратък от един ден;

СР n - предложеният срок за реакция при отстраняване на дефекти в периода на поетия гаранционен срок съгласно Техническото предложение на съответния участник.

**3.2. Показател „Техническо предложение” - ТО**

Максимален брой точки по показателя - 55 точки. Оценките на офертите по показателя се изчисляват по формулата:

**TO(i) = TO1(i) + TO2(i) ,**

където:

|  |  |
| --- | --- |
| Показател - ТО | Максимален брой точки 55 |
| Организация за изпълнение на поръчката (TO1) | 25 |
| Организация и професионална компетентност на ключовите експрети, ангажирани за изпълнение на поръчката (ТО2) | 30 |
| Общо: | 55 |

**3.2.1. Подпоказател - Организация за изпълнение на поръчката (TO1)**

Всеки участник следва да представи аргументирано предложението си за изпълнение на предмета на поръчката.

В предложението за изпълнение на поръчката участникът следва да предложи организация за изпълнение на проектирането и СМР, която счита за най-подходящи, в съответствие с обхвата на поръчката и заложените цели и резултати и следва да обхваща всички дейности, необходими за изпълнението предмета на поръчката, отчитайки спецификата му, както и необходимостта от подготвителни дейности. Всички строително-монтажни дейности, следва да се опишат в тяхната технологична последователност и взаимна обвързаност. Следва да се посочат методите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на възложеното строителство. Организацията за изпълнение трябва да отговаря на изискванията на възложителя, посочени в техническата документация и спецификация, на действащото законодателство, на съществуващите технически изисквания и стандарти, и да е съобразена с предмета на поръчката.

Участникът следва да представи линеен календарен график за изпълнение на поръчката. Графикът следва да представя проектантската и строителната програма на участника, като прецизира съответните дейности и да е съобразен с технологичната последователност на строителните процеси. Графика за изпълнение на строителните работи следва да отразява всички посочени в КС дейности.

Организацията за изпълнение на поръчката и графика за изпълнение на поръчката следва да обосновават предложения от участника срок за изпълнение на поръчката. В противен случай участникът ще бъде отстранен.

Оценката на подпоказател ТО1(i) за Техническа оценка с надграждане се извършва въз основа на проучени възможности за осигуряване на основните дейности при изпълнение на поръчката, разпределени както следва съгласно следните критерии:

|  |  |
| --- | --- |
| Подпоказател ТО1 | Брой точки до 25 |
| Представеното от участника техническо предложение отговаря на изискванията на Възложителя, посочени в Техническите спецификации и ги надгражда с представянето на три от обстоятелствата, описани в буква „А” от методиката за оценка. | 25 |
| Представеното от участника техническо предложение отговаря на изискванията на Възложителя, посочени в Техническите спецификации и ги надгражда с представянето на две от обстоятелствата, описани в буква „А” от методиката за оценка. | 20 |
| Представеното от участника техническо предложение отговаря на изискванията на Възложителя, посочени в Техническите спецификации и ги надгражда с представянето на едно от обстоятелствата, описани в буква „А” от методиката за оценка. | 15 |
| Представеното от участника техническо предложение отговаря на изискванията на Възложителя, посочени в Техническите спецификации, но не ги надгражда. | 10 |

А) При оценка на подпоказателя ТО1 ще се счита, че Техническото предложение на участника надгражда изискванията на Възложителя, при следните обстоятелства:

* А1) *За всяка от дейностите на проектантската задача е показано разпределението по проектанти (кой какво ще изпълнява) на ниво отделна задача (за целите на настоящия показател под „отделна задача“ се разбира обособена част от проектирането, която може да бъде самостоятелно възлагана, т.е. има ясно дефинирани начало и край). Освен това, за всяка дейност от проектантската задача са посочени необходимите ресурси за нейното изпълнение и задълженията на отговорния/те за изпълнението й проектанти и са предложени мерки за вътрешен контрол и организация на работата на екипа от проектанти, с които да се гарантира качествено и навременно изпълнение на поръчката, като всяка мярка следва да бъде съпроводена с посочване на: съдържание и обхват на мярката, конкретни лица, ангажирани с изпълнението й, както и конкретните задължения на тези лица за изпълнение на мярката, очаквани резултати върху качеството за изпълнение на предвидените дейности, предмет на поръчката от прилагането на конкретната мярка.*
* А2) *За всяка от дейностите свързани с извършване на СМР е показано разпределението, броят и квалификацията на необходимите строителни лица за всяка една операция (за целите на настоящия показател под „операция“ се разбира обособена част от дефинирана дейност, която може да бъде самостоятелно възлагана и чието изпълнение може да се проследи еднозначно, т.е. има ясно дефинирани начало и край и измерими резултати). Посочена е норма време за изпълнение на всяка една операция. За всяка операция са дефинирани необходимите технически ресурси за нейното изпълнение (брой и вид на необходимата механизация, материали, срещи със заинтересовани страни и др.) и задълженията на отговорния/те за изпълнението й строителни лица. Предложено е паралелно изпълнение на две или повече дейности/операции с цел оптимизиране на ресурси и време за изпълнение, като предложението е придружено с организация на процесите, които се предвиждат (същите трябва да са съобразени с нормативните и технологичните условия за съответните СМР).*
* А3)*За изпълнението на СМР на обекта са дефинирани действия за реакция при отказ/ инциденти със строителни машини (включително план за действия по заместване и ремонт на унищожено или повредено оборудване). Освен това, за периода на изпълнение на СМР е аргументиран подход за доставка на материалите, както и входящият контрол от страна на експерти, отговарящи за мониторинга на качеството при получаване на материали, оборудване и други стоки на обектите. Предложени са мерки за вътрешен контрол и организация на работата на строителния екип, с които да се гарантира качествено изпълнение на строителните процеси.*

**3.2.2. Подпоказател - Организация и професионална компетентност на експертите, ангажирани за изпълнение на поръчката (ТО2)**

Оценката на подпоказател TO2(i) за Техническа оценка с надграждане в съответствие с организация и професионална компетентност на експертите съгласно т. „10.2. „Екип за изпълнение“ от Техническата спецификация се извършва, както следва:

|  |  |  |
| --- | --- | --- |
| № | Подпоказател ТО2 | брой точки до 30  |
| 1 | Представеното от участника техническо предложение отговаря на изискванията на Възложителя, посочени в Техническите спецификации и ги надгражда, когато участника разполага с експерт **„Водещ проектант“** за изпълнение на поръчката с професионална компетентност относно опит по специалността в проектирането, както следва:А) за 6 (шест) и повече от 6 (шест) години стаж по специалността, от които минимум 3 години опит на ръководна длъжност и проектирани за последните три календарни години на поне три обекта, сходни или идентични с предмета на поръчката. | 12 |
| Б) за над 5 (пет), но по-малко от 6 (шест) години стаж по специалността, от които минимум 2 години опит на ръководна длъжност и проектиране за последните три календарни години на поне един обект, сходен или идентичен с предмета на поръчката. | 10 |
| В) техническо предложение отговаря на изискванията на Възложителя, посо­чени в Техническите спецификации без да го надгражда, като участникът разполага с експерт „водещ проектант“ за изпълнение на поръчката с професионална компетентност относно опит по специалността в проектирането, който е минимум 5 (пет) години, от които минимум 1 година опит на ръководна длъжност. | 7 |
|  |  |  |
| 2 | Представеното от участника техническо предложение отговаря на изискванията на Възложителя, посочени в Техническите спецификации и ги надгражда, когато участника разполага с експерт **„Ръководител на екипа“** за изпълнение на поръчката с професионална компетентност относно опит по специалността в строителството, както следва:А) за 6 (шест) и повече от 6 (шест) години стаж по специалността, от които минимум 3 години опит като ръководител на идентични обекти и изпълнени и приети по надлежния ред за последните три календарни години на поне два обекта, идентични с предмета на поръчката. | 10 |
| Б) за над 5 (пет), но по-малко от 6 (шест) години по специалността, от които минимум 2 години опит като ръководител на идентични обекти и изпълнен и приет по надлежния ред за последните три календарни години на поне един обект, идентичен с предмета на поръчката. | 8 |
| В) техническо предложение отговаря на изискванията на Възложителя, посо­чени в Техническите спецификации без да го надгражда, като участникът разполага с експерт „Ръководител на екипа“ за изпълнение на поръчката с професионална компетентност относно опит по специалността в строителството, който е минимум 5 (пет) години, от които минимум 1 година опит като ръководител на идентични или сходни обекти. | 5 |
|  |  |  |
| 3 | Представеното от участника техническо предложение отговаря на изискванията на Възложителя, посочени в Техническите спецификации и ги надгражда, когато участника разполага с експерт **„Технически ръководител“** за изпълнение на поръчката с професионална компетентност относно опит като технически ръководител, както следва:А) повече от 7 (седем) години, през които да бъдат доказани минимум 3 (три) сходни или идентични обекта, изпълнени и приети по надлежния ред. | 8 |
| Б) за над 4 (четири), но по-малко от 7 (седем) години, през които да бъдат доказани минимум 1 (един) сходен или идентичен обект, изпълнен и приет по надлежния ред.. | 5 |
| В) техническо предложение отговаря на изискванията на Възложителя, посо­чени в Техническите спецификации без да го надгражда като участникът раз­полага с експерт „Технически ръководител“ за изпълнение на поръчката с професионална компетентност относно опит като технически ръководител, който е минимум 4 (четири) години, от които минимум 1 (една) година опит като технически ръководител на сходни обекти. | 3 |

*Под ръководна длъжност за експерта „водещ проектант“ ще се разбира управител / представляващ или собственик на юридическо лице, на ЕТ или други подобни организации и лица/търговци, в чиито състав е/са включен/и правоспособен/правоспособни архитект/и и чиято основна дейност е изготвяне на инвестиционни проекти, вкл. и по част „архитектура“.*

**3.3. Показател „Ценово предложение” – ЦП**

Максимален брой точки по показателя - 35 точки. Оценките на офертите по показателя се изчисляват по формулата:

**ЦПmin**

**ЦП(i) = --- х 35**

**ЦПy**

където:

**ЦП(i)** - оценката по показателя на съответния участник - в точки.

**ЦПmin** - минималната предложена обща цена на договора, в лева без ДДС, съгласно Ценовите предложения на всички участници.

**ЦПy**  - предложената обща цена на договора, в лева без ДДС, съгласно Ценовото предложение на съответния участник.

Предложени допълнителни експерти, извън изброените в техническата спецификация няма да бъдат оценявани и няма да се присъждат точки по показател ПКП - професионална компетентност на персонала.

*Забележка:* Участникът следва да приложи автобиографиите (CV) за всеки от експертите, които ще изпълняват/отговарят за поръчката заедно с документи/доказателства, които да доказват професионалния опит на експерта.

Доказателствата могат да включват трудови книжки, копия от договори, сертификати, референции от работодатели/възложители и други подходящи документи доказващи професионалната компетентност на експерта.

За целите на настоящата поръчка следва да се счита, че издадените Автореференции/Удостоверения или декларации от даден експерт, чрез които същият потвърждава изискуемата професионална компетентност няма да се приемат за доказателства.

# VIII. КОРЕСПОНДЕНЦИЯ

**1.** Обменът на информация свързана с настоящата процедура между Възложителя и участниците е в писмен вид, на български език, и се извършва чрез:

**1.1.** връчване лично срещу подпис;

**1.2.** по електронен път с електронен подпис на посочените от Възложителя и участниците електронни адреси;

**1.3.** по факс на посочения от Възложителя и участниците номера;

**1.4.** по пощата - чрез препоръчано писмо с обратна разписка, изпратено на посочения от участника адрес;

**1.5.** чрез комбинация от средствата по т.1.1 - 1.4;

**1.6.** чрез профила на купувача на Възложителя в посочените в ЗОП и ППЗОП случаи.

**2.** За получено се счита това уведомление по време на процедурата, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, за получено се счита това уведомление, което е достигнало до адреса известен на изпращача.

**3.** Решенията на възложителя, за които той е длъжен да уведоми участниците, се публикуват в профила на купувача, като Решенията се връчват и лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

**4.** Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

# IХ. СКЛЮЧВАНЕ НА ДОГОВОР

**1.** Възложителят сключва писмен договор за обществена поръчка с определения изпълнител на основание чл. 183, при условията и по реда на чл.112 от ЗОП при условие, че при подписване на договора определения изпълнител изпълни условията на чл.112, ал.1 от ЗОП.

**2.** Възложителят сключва писмен договор за възлагане на поръчката с класирания на първо място участник, като преди подписване на договора определеният за изпълнител участник е длъжен да представи актуални документи, издадени от компетентен орган, удостоверяващи липсата на основания за отстраняване както следва:

**2.1.** За обстоятелствата по чл.54, ал.1, т.1 от ЗОП - свидетелство за съдимост.

**2.2.** За обстоятелството по чл.54, ал.1, т.3 от ЗОП - удостоверение от органите по приходите и удостоверение от общината по седалището на Възложителя и от общината по седалището на участника.

**2.3.** За обстоятелството по чл.54, ал.1, т.6 от ЗОП - удостоверение от органите на Изпълнителна агенция „Главна инспекция по труда".

Когато участникът, избран за изпълнител е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.

**3.** В случай, че определеният изпълнител е неперсонифицирано обединение на физически и/или юридически лица, договорът се сключва след като изпълнителя представи заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**4.** Възложителят не сключва договор, когато участникът, класиран на първо място:

- откаже да сключи договор;

- не изпълни някое от условията на чл.112, ал. 1 от ЗОП, или

- не докаже, че не са налице основания за отстраняване от процедурата.

**5.** Доказването на липсата на основания за отстраняване на участникът, избран за изпълнител е при условията на чл.58.

**6.** В съответствие с чл.67, ал.6 участникът, избран за изпълнител предоставя актуални документи удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**7.** Когато обстоятелствата в документите по т.2 са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път, Възложителят предприема съответните действия за изискването на необходимите документи.

#

# X. ГАРАНЦИИ

**1. Гаранция за авансово плащане**

След подписването на Договор, Участникът, определен за изпълнител представя на ВЪЗЛОЖИТЕЛЯ Гаранция за авансово плащане, в размер на 20% (двадесет на сто) от цената на Договора с ДДС, която служи за обезпечаване на изпълнението на задълженията на ИЗПЪЛНИТЕЛЯ по Договора за обществена поръчка.

Гаранцията се предоставя по един от трите начина:

1. като парична сума, внесена по банкова сметка на ВЪЗЛОЖИТЕЛЯ:
2. като банкова гаранция, като ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ.
3. като застраховка, която ИЗПЪЛНИТЕЛЯТ предава на ВЪЗЛОЖИТЕЛЯ в оригинал на застрахователна полица, където ВЪЗЛОЖИТЕЛЯТ е посочен като трето ползващо се лице (бенефициер).

Условията и начините за предоставяне на гаранцията са определени в проекта на договора -Приложение № 7.

**2. Гаранция за изпълнение на договора**

**2.1.** При подписване на договора участникът, определен за изпълнител представя гаранция за изпълнение на договора за обществена поръчка в **размер на 3% (три на сто)** от общата цена по договора без включен ДДС.

**2.2.** Гаранцията за изпълнение се представя в една от следните форми:

**2.2.1.** заверено копие на платежно нареждане за парична сума, преведена по посочената по-долу сметка на Министерство на околната среда и водите:

БНБ ЦУ – IBAN: BG70BNBG 9661 3300 1387 01

BIC код на БНБ ЦУ– BNBGBGSD

**2.2.2.** банкова гаранция в оригинал;

**2.2.3.** застрахователна полица за застраховка, която обезпечава изпълнението чрез покритие от застрахователя на отговорността на изпълнителя. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор.

**2.3.** Участникът, определен за изпълнител избира сам формата на гаранцията за изпълнение.

**2.4.** В случай, че гаранцията за изпълнение на договора е под формата на банкова гаранция или застраховка, същата трябва да е със срок на валидност за целия срок на действие на Договора плюс 30 (тридесет) дни след прекратяването на Договора. Банковата гаранция трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от възложителя, в случай че изпълнителя не е изпълнил някое от задълженията по договора.

**2.5.** Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**2.6.** При представяне на гаранцията, в документа съобразно вида в който тя се представя, изрично се посочва предмета на договора, за която е представена гаранцията.

**2.7.** Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.

**2.8.** Възложителят освобождава гаранцията за изпълнение, без да дължи лихви за периода, през който средствата законно са престояли при него.

# ХI. ДРУГИ УСЛОВИЯ

**1.** По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

**2.** Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:

**2.1.** Относно задълженията, свързани с данъци и осигуровки:

Национална агенция за приходите:

Информационен телефон на НАП Телефон: 0700 18 700; Интернет адрес: <http://www.nap.bg>

**2.2.** Относно задълженията по опазване на околната среда:

Министерство на околната среда и водите:

- Информационен център на МОСВ;

- гр. София 1000, бул. „Княгиня Мария Луиза“ № 22, Телефон: 02/ 940 6237;

- Интернет адрес: <http://www.moew.government.bg>

**2.3.** Относно задълженията, закрила на заетостта и условията на труд:

Министерство на труда и социалната политика:

- гр. София 1051, ул. Триадица № 2, Телефон: 02/8119 443.

- Интернет адрес: <http://www.mlsp.government.bg>

**ПРИЛОЖЕНИЯ:**

**Приложение № 1 – Техническа спецификация;**

**Приложение № 2 – Опис на представените документи** (представя се в свободен текст);

**Приложение № 3 – Електронен Единен европейски документ за обществени поръчки (еЕЕДОП) в два формата: XML формат и PDF формат;**

**Приложение № 4 – Техническо предложение - образец;**

**Приложение № 5 - Автобиография (CV) на експерта - образец;**

**Приложение № 6 – Ценово предложение - образец;**

**Приложение № 7 – Проект на договор**

**Приложение № 8 - УДОСТОВЕРЕНИЕ за извършено посещение, оглед и запознаване с обекта**

**Приложение № 9 – Декларация за всички задължени лица по смисъла на чл. 54, ал. 2 и чл. 55, ал.3 от ЗОП.**

1. *Съгласно 2, т. 45 от ДР на ЗОП "Свързани лица" са тези по смисъла на 1, т. 13 и 14 от ЗППЦ:*

	* *лицата, едното от които контролира другото лице или негово дъщерно дружество;*
	* *лицата, чиято дейност се контролира от трето лице;*
	* *лицата, които съвместно контролират трето лице;*
	* *съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.**"Контрол" е налице, когато едно лице:*

	* *притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*
	* *може да определя пряко или непряко повече от половината от членовете на управителния или контролния орган на едно юридическо лице; или*
	* *може по друг начин да упражнява решаващо влияние върху вземането на решения във връзка с дейността на юридическо лице.* [↑](#footnote-ref-1)